Document ID: 31988R4096

ΚΑΝΟΝΙΣΜΟΣ ( ΕΟΚ ) αριθ . 4096/88 ΤΟΥ ΣΥΜΒΟΥΛΙΟΥ της 16ης Δεκεμβρίου 1988 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα βιομηχανοποιημένα καπνά τα οποία έχουν βιομηχανοποιηθεί στις Καναρίους Νήσους ( 1989 )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 2 του πρωτοκόλλου αριθ . 2 που είναι προσαρτημένο σ' αυτή,
την πρόταση της Επιτροπής,
Εκτιμώντας :
ότι το άρθρο 2 του πρωτοκόλλου αριθ . 2 και το άρθρο 10 του πρωτοκόλλου αριθ. 3 της πράξης προσχώρησης προβλέπουν ότι τα βιομηχανοποιημένα καπνά, που υπάγονται στο κεφάλαιο 24 της συνδυασμένης ονοματολογίας και βιομηχανοποιούνται στις Καναρίους Νήσους, τυγχάνουν, από την 1η Ιανουαρίου 1986, δασμολογικής ατέλειας, στο τελωνειακό έδαφος της Κοινότητας, μέσα στα όρια ετήσιων κοινοτικών δασμολογικών ποσοστώσεων ότι η δασμολογική αυτή προτίμηση εφαρμόζεται μόνο στα προϊόντα που αποτέλεσαν αντικείμενο εισαγωγών κατά τη διάρκεια των τελευταίων πέντε ετών ότι οι ποσότητες των ποσοστώσεων που υπολογίζονται βάσει του προαναφερόμενου άρθρου 2, για τα τσιγάρα του κωδικού ΣΟ 2402^20^00 και τα πούρα και πουράκια του κωδικού ΣΟ 2402^10^00, ανέρχονται, αντίστοιχα, σε 19^098 εκατομμύρια μονάδες και σε 320^608 εκατομμύρια μονάδες ότι δεν έχουν πραγματοποιηθεί εισαγωγές άλλων βιομηχανοποιημένων καπνών του κεφαλαίου 24 της συνδυασμένης ονοματολογίας ότι πρέπει, κατά συνέπεια, να ανοιχθούν οι εν λόγω δασμολογικές ποσοστώσεις για το 1989 ότι πρέπει να θεσπιστούν κανόνες επισήμανσης των προϊόντων αυτών ότι πρέπει να εξασφαλιστεί, ιδίως, η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του συντελεστή που προβλέπεται για τις ποσοστώσεις αυτές σε όλες τις εισαγωγές του εν λόγω προϊόντος, σε όλα τα κράτη μέλη, και μέχρι την εξάντληση των ποσοστώσεων ότι πρέπει να μην προβλεφθεί κατανομή μεταξύ των κρατών μελών, με την επιφύλαξη της ανάληψης, από τις ποσοστώσεις, των ποσοτήτων που αντιστοιχούν στις ανάγκες τους, με τους όρους και τη διαδικασία που θα καθοριστούν ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει να έχει ιδίως τη δυνατότητα να παρακολουθεί το βαθμό εξάντλησης της ποσόστωσης και να ενημερώνει σχετικά τα κράτη μέλη .
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που αντλεί αυτή η οικονομική ένωση μπορεί να διεξάγεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 1 . Από την 1η Ιανουαρίου και μέχρι τις 31 Δεκεμβρίου 1988, οι δασμοί που εφαρμόζονται κατά την εισαγωγή των προϊόντων που περιγράφονται στη συνέχεια, αναστέλλονται στο ύψος και μέσα στα όρια κοινοτικών δασμολογικών ποσοστώσεων που αναφέρονται για καθένα από αυτά :
Αύξων αριθμός Κωδικός ΣΟ Περιγραφή εμπορευμάτων Ποσότητα της ποσόστωσης ( σε χιλιάδες μονάδες ) Δασμοί της ποσόστωσης 09.0401 2402^20^00 Τσιγάρα, βιομηχανοποιημένα στις Καναρίους Νήσους 19^098 ατελώς 09.0403 2402^10^00 Πούρα και πουράκια, βιομηχανοποιημένα στις Καναρίους Νήσους 320^608 ατελώς 2 . Τα προϊόντα που υπάγονται στον παρόντα κανονισμό μπορούν να υπαχθούν στις δασμολογικές ποσοστώσεις μόνον αν, τη στιγμή της προσκόμισής τους στις αρχές που είναι επιφορτισμένες με τις διατυπώσεις αποδοχής για να τεθούν σε ελεύθερη κυκλοφορία στο τελωνειακό έδαφος της Κοινότητας, ευρίσκονται σε συσκευασίες που φέρουν, ευκρινώς και ευανάγνωστα την ένδειξη "Βιομηχανοποιημένα στις Καναρίους Νήσους" ή τη μετάφορασή της σε άλλη επίσημη γλώσσα της Κοινότητας .
ίΑρθρο 2 Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική διαχείρισή τους .
ίΑρθρο 3 Εάν ένας εισαγωγέας υποβάλλει σε κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που αναφέρεται από τον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από την ποσόστωση ποσότητα που αντιστοιχεί στις ανάγκες αυτές .
Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή .
Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει .
Εάν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατό, στην ποσόστωση .
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται ανάλογα με τις αιτήσεις . Η Επιτροπή ενημερώνει τα κράτη μέλη κατά τον ίδιο τρόπο .
ίΑρθρο 4 1 . Τα κράτη μέλη θεσπίζουν κάθε χρήσιμη διάταξη ώστε το άνοιγμα των μεριδίων τα οποία αναλαμβάνουν, κατ' εφαρμογή του άρθρου 3, να καθιστούν δυνατό τον συνεχή καταλογισμό στο συσσωρευμένο τους μερίδιο των κοινοτικών ποσοστώσεων .
2 . Τα κράτη μέλη εγγυώνται στους εισαγωγείς των εν λόγω προϊόντων την ελεύθερη πρόσβαση στις ποσοστώσεις, εφόσον το διαθέσιμο υπόλοιπο των ποσοστώσεων το επιτρέπει .
3 . Τα κράτη μέλη προβαίνουν στον καταλογισμό των εισαγωγών των εν λόγω προϊόντων στο μερίδιό τους, με το ρυθμό που τα προϊόντα παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία .
4 . Ο βαθμός εξάντλησης των ποσοστώσεων διαπιστώνεται βάσει των εισαγωγών που καταλογίζονται σύμφωνα με τους όρους της παραγράφου 3 .
ίΑρθρο 5 Τα κάτη μέλη ενημερώνουν την Επιτροπή, μετά από αίτησή της, για τις εισαγωγές των εν λόγω προϊόντων που πραγματικά καταλογίστηκαν στις ποσοστώσεις .
ίΑρθρο 6 Τα κάτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .
ίΑρθρο 7 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 16 Δεκεμβρίου 1988 .

Labels: 3
17